ส่วนที่ 1 : การประกอบธุรกิจ

บริษัท แจ๊กเจียอุตสาหกรรม (ไทย) จำกัด (มหาชน) ประกอบธุรกิจหลัก ผลิต จำหน่ายและส่งออก
เครื่องสำอาง ลูกอม ยาแผนปัจจุบัน บริษัทเริ่มก่อตั้งเมื่อปี 2509 เลขทะเบียนบริษัท
0107536000544 ผลิตภัณฑ์ของบริษัท แบ่งได้เป็นดังนี้

1. ลูกอม ภายใต้เครื่องหมายการค้า “เจสัน จูจุ๊บ”

2. เครื่องสำอาง ได้แก่ น้ำหอม สบู่หอม แป้งหอมและเครื่องบำรุงสุขอนามัย
ภายใต้เครื่องหมายการค้า “ตาบู” “เคลีย” “เคลียบายตาบู” และ “ตราห้านกยูง”

3. ยาและเวชภัณฑ์ ได้แก่ น้ำมันยูคาลิปตัส ภายใต้เครื่องหมายการค้า “ตราจิงโจ้”
และจัดจำหน่ายผลิตภัณฑ์ที่บริษัทย่อยเป็นผู้ผลิต ได้แก่ พลาสเตอร์ยา ภายใต้เครื่องหมายการค้า
“TENSOPLAST” พลาสเตอร์ปิดแผล ภายใต้เครื่องหมายการค้า “TENSOPLASTIC”
“TENSOTAPE” และ “TIGERPLAST”

4. เครื่องมือแพทย์ ภายใต้เครื่องหมายการค้า “OMRON”
โดยได้รับการแต่งตั้งให้เป็นตัวแทนจำหน่ายสินค้าจาก Omron Healthcare (Thailand) Co.,
Ltd. ประเทศไทย

5. น้ำมันไฟแช็ค ภายใต้เครื่องหมายการค้า “รอนสัน”

โรงงานของบริษัท มีหนึ่งแห่ง ตั้งอยู่ที่ 144/1-2 ถนนศรีบำเพ็ญ แขวงช่องนนทรี เขตยานนาวา
กรุงเทพฯ มีกำลังการผลิตดังนี้

แป้งหอม 6,000 โหล/สัปดาห์ ลูกอม 2,000 โหล/สัปดาห์

บริษัท ฟาร์มาแคร์ จำกัด เป็นบริษัทย่อยของบริษัทฯ ซึ่งบริษัทถือหุ้นอยู่ 100% ได้รับลิขสิทธิ์จากบริษัท
BSN MEDICAL GMBH ประเทศเยอรมันนี ให้เป็นผู้ผลิตและจำหน่ายผลิตภัณฑ์จำพวก
พลาสเตอร์ปิดแผลต่างๆ ภายใต้เครื่องหมายการค้า “TENSOPLAST” “TENSOPLASTIC”
“TENSOTAPE” นอกจากนี้ ยังผลิตพลาสเตอร์ปิดแผล ภายใต้เครื่องหมายการค้า “TIGERPLAST”
ซึ่งเป็นเครื่องหมายการค้าของบริษัท ฟาร์มาแคร์ จำกัด บริษัทได้รับการส่งเสริมการลงทุนตาม
พ.ร.บ.ส่งเสริมการลงทุน พ.ศ.2520 จากสำนักงานคณะกรรมการส่งเสริมการลงทุน
ในกิจการผลิตเวชภัณฑ์ หรืออุปกรณ์ทางการแพทย์ หรือวิทยาศาสตร์
โดยได้รับสิทธิประโยชน์ในด้านยกเว้นภาษีเงินได้นิติบุคคลเป็นระยะเวลา 7 ปี
และสิทธิในการได้รับยกเว้นภาษีเงินได้นิติบุคคลได้สิ้นสุดแล้วในปี 2538
สินค้าของบริษัทส่วนใหญ่จะจำหน่ายให้บริษัท แจ๊กเจียอุตสาหกรรม (ไทย) จำกัด (มหาชน)

ต่อมา บริษัท ฟาร์มาแคร์ จำกัด มีนโยบายจะขยายกิจการจึงได้ยื่นคำขอรับการส่งเสริมการลงทุน
จากคณะกรรมการส่งเสริมการลงทุน โดยเมื่อวันที่ 28 พฤศจิกายน 2550
คณะกรรมการส่งเสริมการลงทุนได้อนุมัติให้บริษัทได้รับการส่งเสริมการลงทุนในกิจการผลิตพลาสเตอร์ปิดแผล
(First Aid Dressings) (ประเภท 3.9 กิจการผลิตเวชภัณฑ์หรืออุปกรณ์ทางการแพทย์)
และเมื่อวันที่ 6 มิถุนายน 2554
คณะกรรมการส่งเสริมการลงทุนได้อนุมัติให้บริษัทได้รับการส่งเสริมการลงทุนในกิจการผลิตวัสดุป้องกันและรักษาการบาดเจ็บจากการเล่นกีฬา
(Sport Medical Bandages) และวัสดุยึดผ้าปิดแผล (Surgical Adhesive Tape) ประเภท
3.9 กิจการผลิตเครื่องมือแพทย์

โดยทั้ง 2 บัตรส่งเสริมการลงทุนที่กล่าวมาข้างต้น
ได้รับสิทธิประโยชน์ในด้านการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการเฉพาะส่วนที่ขยายเป็นเวลา 8 ปี
นับแต่วันที่เริ่มมีรายได้จากการประกอบกิจการนั้น

บริษัท ฟาร์มาแคร์ จำกัด ได้มีการขยายกิจการโดยการก่อสร้างอาคาร เพื่อใช้ในการผลิตสินค้า ณ
บริเวณพื้นที่เดิม ซึ่งแล้วเสร็จในปี 2555

บริษัท ฟาร์มาแคร์ จำกัด มีสำนักงานใหญ่ตั้งอยู่ เลขที่ 120 หมู่ 4 ถนนฉลองกรุง แขวงลำปลาทิว
เขตลาดกระบัง กรุงเทพฯ

มีกำลังการผลิตดังนี้

+-----------------------+----------------------+----------------------+
|                       | ปี 2556               | ปี 2555               |
+-----------------------+----------------------+----------------------+
| ม้วนผ้าเคลือบกาว         | 4,320,000 ม้วน/ปี      | 3,283,200 ม้วน/ปี      |
+-----------------------+----------------------+----------------------+
| พลาสเตอร์ปิดแผล         | 790,560,000 ชิ้น/ปี     | 790,560,000 ชิ้น/ปี     |
+-----------------------+----------------------+----------------------+

การประกอบธุรกิจของแต่ละสายผลิตภัณฑ์

2.1 ลักษณะของผลิตภัณฑ์หรือบริการ

บริษัทและบริษัทย่อย เป็นผู้ผลิตและจำหน่ายผลิตภัณฑ์ต่างๆ ซึ่งแบ่งได้เป็น 5 กลุ่ม ดังนี้ คือ

1.  เครื่องสำอาง ได้แก่ น้ำหอม สบู่หอม แป้งหอมและเครื่องบำรุงสุขอนามัย
    ภายใต้เครื่องหมายการค้า “ตาบู” “เคลีย” และ“ตราห้านกยูง”

2.  ลูกอม ภายใต้เครื่องหมายการค้า “เจสัน จูจุ๊บ”

3.  ยาและเวชภัณฑ์ ได้แก่ กลุ่มผลิตภัณฑ์น้ำมันยูคาลิปตัส ภายใต้เครื่องหมายการค้า “ตราจิงโจ้”
    และจำหน่ายผลิตภัณฑ์ที่บริษัทย่อยเป็นผู้ผลิต ได้แก่ พลาสเตอร์ยา ภายใต้เครื่องหมายการค้า
    “Tensoplast” พลาสเตอร์ปิดแผล ภายใต้เครื่องหมายการค้า “Tensoplastic”
    “Tensotape” และ “Tigerplast”

4.  เครื่องมือแพทย์ ภายใต้เครื่องหมายการค้า “Omron”
    โดยบริษัทได้รับการแต่งตั้งให้เป็นตัวแทนจำหน่ายจาก Omron Healthcare Singapore
    ประเทศสิงคโปร์

5.  น้ำมันไฟแช็ค ภายใต้เครื่องหมายการค้า “รอนสัน”

2.2 โครงสร้างรายได้ที่เกิดจากการขายผลิตภัณฑ์ให้บุคคลภายนอก

บริษัทและบริษัทย่อย ดำเนินธุรกิจในส่วนงานทางภูมิศาสตร์หลัก คือ ประเทศไทย
โดยจำหน่ายทั้งในประเทศและต่างประเทศ สำหรับปีสิ้นสุดวันที่ 31 ธันวาคม 2556 และ 2555
รายได้จากการขายส่งออก คิดเป็นจำนวนเงิน 182.25 ล้านบาท และ 151.66 ล้านบาท
ตามลำดับ

บริษัทและบริษัทย่อย จัดโครงสร้างองค์กรเป็นหน่วยธุรกิจตามประเภทของผลิตภัณฑ์ บริษัทและบริษัท

ย่อย มีส่วนงานที่รายงานทั้งสิ้น 2 ส่วนงานหลัก ดังนี้

ส่วนงานที่ 1 เป็นส่วนงานที่ทำการผลิตและจำหน่ายสินค้าเวชภัณฑ์

ส่วนงานที่ 2 เป็นส่วนงานที่ทำการผลิตและจำหน่ายสินค้าอุปโภคและบริโภคอื่น

ข้อมูลรายได้ของส่วนงานของบริษัทและบริษัทย่อย สำหรับปีสิ้นสุดวันที่ 31 ธันวาคม 2556 และ
2555 มีดังต่อไปนี้

(หน่วย : ล้านบาท)

ข้อมูลรายได้และกำไรของส่วนงานของบริษัทและบริษัทย่อย สำหรับปีสิ้นสุดวันที่ 31 ธันวาคม 2556
และ 2555 ได้เปิดเผยในหมายเหตุประกอบงบการเงินข้อที่ 25 สำหรับปีสิ้นสุดวันที่ 31 ธันวาคม
2556 แล้ว

2.3 สิทธิประโยชน์ที่ได้รับจากการส่งเสริมการลงทุน

บริษัทย่อยของบริษัท คือ บริษัท ฟาร์มาแคร์ จำกัด ที่ผ่านมาได้รับการส่งเสริมการลงทุนตาม
พ.ร.บ.ส่งเสริมการลงทุน พ.ศ.2520
จากสำนักงานคณะกรรมการส่งเสริมการลงทุนในกิจการผลิตเวชภัณฑ์ หรืออุปกรณ์ทางการแพทย์
หรือวิทยาศาสตร์ โดยได้รับสิทธิประโยชน์ในด้านยกเว้นภาษีเงินได้นิติบุคคลเป็นระยะเวลา 7 ปี
และสิทธิในการได้รับยกเว้นภาษีเงินได้นิติบุคคลได้สิ้นสุดแล้วในปี 2538

ปัจจุบัน
บริษัทย่อยได้รับสิทธิประโยชน์จากการได้รับการส่งเสริมการลงทุนจากคณะกรรมการส่งเสริมการลงทุนตามพระราชบัญญัติส่งเสริมการลงทุน
พ.ศ.2520 จำนวน 2 บัตร ซึ่งได้แก่

1. ในกิจการ การผลิตพลาสเตอร์ปิดแผล ประเภท 3.9
กิจการผลิตเวชภัณฑ์หรืออุปกรณ์ทางการแพทย์

เพื่อรองรับการขายที่ขยายตัวเพิ่มขึ้นของบริษัท ในปี 2550 บริษัท ฟาร์มาแคร์ จำกัด ได้ยื่นคำขอ

รับการส่งเสริมการลงทุน จากคณะกรรมการส่งเสริมการลงทุน โดยเมื่อวันที่ 28 พฤศจิกายน 2550
คณะกรรมการส่งเสริมการลงทุน
ได้อนุมัติให้บริษัทได้รับการส่งเสริมการลงทุนในกิจการผลิตแผ่นพลาสเตอร์ปิดแผล (First Aid
Dressings) ประเภท 3.9 กิจการผลิตเวชภัณฑ์หรืออุปกรณ์ทางการแพทย์
โดยได้รับสิทธิประโยชน์ในด้านการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการเฉพาะส่วนที่ขยายเป็นเวลา 8 ปี
นับแต่วันที่เริ่มมีรายได้จากการประกอบกิจการนั้น ซึ่งสรุปสาระสำคัญ ดังนี้

(1) ได้รับการยกเว้นการเสียอากรขาเข้า
    สำหรับเครื่องจักรที่คณะกรรมการส่งเสริมการลงทุนพิจารณาอนุมัติ

(2) ได้รับการยกเว้นการเสียอากรขาเข้า
    สำหรับวัตถุดิบและวัสดุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออกเป็นระยะเวลาหนึ่งปี นับแต่วันที่นำเข้าครั้งแรก

(3) ได้รับยกเว้นอากรขาเข้า สำหรับของที่นำเข้ามาเพื่อส่งกลับออกไปเป็นระยะเวลาหนึ่งปี
    นับแต่วันที่นำเข้าครั้งแรก

(4) ได้รับยกเว้นภาษีเงินได้นิติบุคคล
    สำหรับกำไรสุทธิที่ได้มาจากการประกอบกิจการที่ได้รับการส่งเสริม มีกำหนดเวลาแปดปี
    นับแต่วันที่เริ่มมีรายได้จากการประกอบกิจการนั้น

2. ในกิจการ การผลิตวัสดุป้องกันและรักษาอาการบาดเจ็บจากการเล่นกีฬา และวัสดุผ้ายืดปิดแผล

ประเภท 3.9 กิจการผลิตเวชภัณฑ์หรืออุปกรณ์ทางการแพทย์

  ในปี 2554 บริษัท ฟาร์มาแคร์ จำกัด ได้ยื่นคำขอรับการส่งเสริมการลงทุนจากคณะกรรมการ

ส่งเสริมการลงทุนเพิ่มเติม โดยเมื่อวันที่ 6 มิถุนายน 2554
คณะกรรมการส่งเสริมการลงทุนได้อนุมัติให้บริษัทได้รับการส่งเสริมการลงทุนในกิจการผลิตวัสดุป้องกันและรักษาการบาดเจ็บจากการเล่นกีฬา
(Sport Medical Bandages) และวัสดุยึดผ้าปิดแผล (Surgical Adhesive Tape) ประเภท
3.9 กิจการผลิตเครื่องมือแพทย์ ซึ่งได้รับสิทธิประโยชน์ในด้านการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการเฉพาะส่วนที่ขยายเป็นเวลา 8 ปี
นับแต่วันที่เริ่มมีรายได้จากการประกอบกิจการนั้น ซึ่งสรุปสาระสำคัญดังนี้

(1) ได้รับการยกเว้นการเสียอากรขาเข้า
    สำหรับเครื่องจักรที่คณะกรรมการส่งเสริมการลงทุนพิจารณาอนุมัติ

(2) ได้รับการยกเว้นการเสียอากรขาเข้า
    สำหรับวัตถุดิบและวัสดุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออกเป็นระยะเวลาหนึ่งปี นับแต่วันที่นำเข้าครั้งแรก

(3) ได้รับยกเว้นอากรขาเข้า สำหรับของที่นำเข้ามาเพื่อส่งกลับออกไปเป็นระยะเวลาหนึ่งปี
    นับแต่วันที่นำเข้าครั้งแรก

(4) ได้รับยกเว้นภาษีเงินได้นิติบุคคลสำหรับกำไรสุทธิที่ได้มาจากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่เริ่มมีรายได้จากการประกอบกิจการนั้น

ในฐานะที่เป็นกิจการที่ได้รับการส่งเสริมการลงทุน
บริษัทย่อยจะต้องปฏิบัติตามเงื่อนไขและข้อกำหนดในบัตรส่งเสริมการลงทุน

รายได้จากการขายสินค้าของบริษัทและบริษัทย่อย จำแนกตามที่ได้รับการส่งเสริมการลงทุน
และไม่ได้รับการส่งเสริมการลงทุนสำหรับปีสิ้นสุด วันที่ 31 ธันวาคม 2556 และ 2555 ได้ดังนี้

[TABLE]

-   ปัจจัยความเสี่ยงจากการให้สินเชื่อทางการค้ากับลูกค้า

บริษัทฯ และบริษัทย่อย มีความเสี่ยงด้านการให้สินเชื่อที่เกี่ยวเนื่องกับลูกหนี้การค้า และลูกหนี้อื่น
ซึ่งอยู่ในการทำธุรกรรมการค้าปกติ
โดยในปัจจุบันสภาวะทางเศรฐกิจที่ชะลอตัวทั้งในประเทศและต่างประเทศ ทำให้มีความผันผวนมาก
ดังนั้นการให้สินเชื่อกับลูกหนี้การค้าอาจมีความเสี่ยงจากการรับชำระหนี้
ซึ่งจำนวนเงินสูงสุดที่อาจต้องสูญเสียจากการให้สินเชื่อ คือ มูลค่าตามบัญชีของลูกหนี้การค้า
และลูกหนี้อื่นที่แสดงอยู่ในงบดุล

-   นโยบายการบริหารความเสี่ยงการให้สินเชื่อทางการค้ากับลูกค้า

  บริษัทฯ และบริษัทย่อย มีนโยบายการให้สินเชื่อที่รัดกุมโดยมีวิธีการในการควบคุมสินเชื่อเหมาะสม
  และ

มีหน่วยงานที่จะติดตามการชำระหนี้กับลูกหนี้อย่างสม่ำเสมอ บริษัทมีฐานลูกค้าในประเทศที่หลากหลาย
และมีจำนวนมากราย ไม่มีการกระจุกตัวซึ่งทำให้บริษัทได้กระจายความเสี่ยงลงไปได้
ในส่วนของการให้เครดิตลูกค้าต่างประเทศของบริษัทและบริษัทย่อย แม้ว่าจะมีลูกค้าน้อยราย
และรายการสั่งซื้อที่มีมูลค่ามากในแต่ละครั้ง
แต่กลุ่มบริษัทก็มีการทำประกันความเสี่ยงจากการไม่ชำระหนี้กับสถาบันทางการเงิน
ซึ่งช่วยวิเคราะห์ข้อมูลเครดิตทางการเงินของลูกค้าและการช่วยติดตามหนี้
จึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ
และยังคงมีนโยบายการตั้งค่าเผื่อหนี้สงสัยจะสูญสำหรับลูกค้ารายที่ชำระล่าช้าเกินกว่ากำหนดไว้ในงบการเงินแล้ว

-   ปัจจัยความเสี่ยงจากอัตราดอกเบี้ย

บริษัทฯ และบริษัทย่อย มีเงินสดคงเหลืออยู่เป็นจำนวนมาก
อัตราดอกเบี้ยที่สำคัญจึงเกี่ยวเนื่องกับเงินฝากและเงินลงทุน
ในกองทุนเปิดตราสารหนี้กับสถาบันการเงิน
สินทรัพย์ทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน ซึ่งบริษัทฯ และบริษัทย่อย
อาจได้รับความเสี่ยงเกี่ยวกับเงินฝากจากอัตราดอกเบี้ยในอนาคต
และความเสี่ยงจากผลตอบแทนของกองทุนเปิดตราสารหนี้ที่บริษัทได้นำเงินไปลงทุนกับสถาบันการเงินที่เน้นการลงทุนในตราสารหนี้ที่ออกหรือค้ำประกันโดยรัฐบาล
หรือบริษัทเอกชนที่อยู่ในระดับลงทุนได้ (Investment Grade) จึงมีความเสี่ยงต่ำ

-   นโยบายการบริหารความเสี่ยงจากอัตราดอกเบี้ย

บริษัทและบริษัทย่อย มีนโยบายในการบริหารเงินสดคงเหลือ
เพื่อให้มีผลตอบแทนสูงกว่าเงินฝากประจำโดยไปลงทุนในกองทุนเปิดตราสารหนี้
ซื่งให้ผลตอบแทนในอัตราตลาด

-   ปัจจัยความเสี่ยงจากอัตราแลกเปลี่ยน

บริษัทฯ และบริษัทย่อย มีความเสี่ยงที่สำคัญอันเกี่ยวเนื่องจากการซื้อหรือขายสินค้า
โดยมียอดขายที่เกิดจากการส่งออกไปต่างประเทศ ซึ่งเป็นเงินสกุลเงินต่างประเทศหลายสกุล คือ
ปอนด์สเตอร์ลิง ยูโร ดอลล่าร์สหรัฐอเมริกา ดอลล่าร์ออสเตรเลีย และดอลล่าร์นิวซีแลนด์
ซึ่งกลุ่มบริษัทอาจมีความเสี่ยงจากความผันผวนของค่าเงินบาทในประเทศ
เทียบกับค่าเงินสกุลเงินต่างประเทศของแต่ละประเทศ

ในส่วนของวัตถุดิบและสินค้าสำเร็จรูปของบริษัทฯ และบริษัทย่อย
บางส่วนก็มีการนำเข้าวัตถุดิบและสินค้าสำเร็จรูปมาจากต่างประเทศ ซึ่งเป็นเงินสกุลหลายสกุลคือ
เยนญี่ปุ่น ปอนด์สเตอร์ลิง ยูโร ดอลล่าร์สหรัฐอเมริกา และดอลล่าร์สิงคโปร์
ซึ่งอาจมีความเสี่ยงจากการชำระหนี้มากขึ้น
หากสกุลเงินต่างประเทศบางสกุลมีค่าที่แข็งขึ้นมากเมื่อเทียบกับค่าเงินบาท
โดยเฉพาะในช่วงเวลาที่กลุ่มบริษัทต้องจ่ายชำระค่าสินค้า

นโยบายการบริหารความเสี่ยงจากอัตราแลกเปลี่ยน

บริษัทและบริษัทย่อย
มีนโยบายที่จะลดความเสี่ยงจากอัตราแลกเปลี่ยนเทียบกับค่าเงินต่างประเทศแต่ละสกุล
ไม่ว่าจะเป็นการขายสินค้าส่งออกไปต่างประเทศ หรือการซื้อสินค้านำเข้ามาจากต่างประเทศ
เพื่อลดผลกระทบต่อการดำเนินงานทางด้านการเงินของกลุ่มบริษัท
ที่เกิดจากการเปลี่ยนแปลงของค่าเงิน
กลุ่มบริษัทจึงมีนโยบายในการเปิดบัญชีเงินฝากออมทรัพย์ซึ่งเป็นเงินตราต่างประเทศ (FCD)
โดยเป็นสกุลเงินดอลล่าร์สหรัฐ ปอนด์สเตอร์ลิง และยูโร ในการรับชำระเงินจากการขายสินค้า
เพื่อใช้ในการชำระค่าวัตถุดิบที่เป็นเงินสกุลเดียวกัน
ผลจากการที่กลุ่มบริษัทใช้นโยบายการบริหารอัตราแลกเปลี่ยน
จากการเปิดบัญชีเงินฝากออมทรัพย์ซึ่งเป็นเงินตราต่างประเทศ (FCD) นี้
ช่วยบรรเทาภาระความเสี่ยงจากอัตราแลกเปลี่ยนที่อาจเกิดขึ้นทั้งทางด้านการรับชำระ
และการชำระ ทำให้กลุ่มบริษัทสามารถลดความเสี่ยงอัตราแลกเปลี่ยนได้

นอกจากนี้กลุ่มบริษัท ยังมีวงเงินประกันความเสี่ยงกับธนาคารพาณิชย์
ซึ่งกลุ่มบริษัทจะมีการทำประกันความเสี่ยงจากอัตราแลกเปลี่ยน
ในช่วงเวลาที่ค่าเงินหรือภาวะเศรษฐกิจผันผวน
โดยจะพิจารณาจำนวนที่เหมาะสมเพื่อบรรเทาผลกระทบที่อาจเกิดขึ้นจากอัตราแลกเปลี่ยน

4.1 ที่ดิน อาคาร และเครื่องจักร ที่บริษัทและบริษัทย่อยใช้ในการประกอบธุรกิจ

สินทรัพย์ถาวรโดยสรุปของบริษัทฯ และบริษัทย่อย ณ วันที่ 31 ธันวาคม 2556 มีดังนี้

(หน่วย : ล้านบาท)

  ------------------------------------ -------------- ----------------------
                                       งบการเงินรวม    งบการเงินเฉพาะของบริษัท

  ที่ดิน                                  48.885         20.485

  ที่ดินส่วนที่ตีราคาเพิ่ม                      210.015        168.015

  อาคารและสิ่งปลูกสร้าง                    144.320        48.909

  เครื่องจักร อุปกรณ์ และเครื่องใช้            158.894        22.635

  เครื่องตกแต่งและติดตั้ง                    37.326         34.115

  ยานพาหนะ                             17.085         9.897

  อาคารระหว่างก่อสร้าง                    -              -

  เครื่องจักร อุปกรณ์ และเครื่องใช้ระหว่างติดตั้ง  26.239         -

  รวม                                  642.764        304.056

  หัก : ค่าเสื่อมราคาสะสม                  (237.439)      (97.459)

  หัก : ค่าเผื่อการด้อยค่า                   (0.015)        (0.015)

  ที่ดิน อาคาร และอุปกรณ์ สุทธิ               405.310        206.582
  ------------------------------------ -------------- ----------------------

ที่ดิน อาคาร และเครื่องจักรของบริษัทฯ และบริษัทย่อย ไม่ติดภาระค้ำประกันใดๆ

  (หน่วย : ล้านบาท)

  ------------------------------------ -------------- ----------------------
                                       งบการเงินรวม    งบการเงินเฉพาะของบริษัท

  เครื่องหมายการค้า                       30.835         30.835

  ซอฟแวร์                               3.813          3.260

  โปรแกรมระหว่างพัฒนา                    5.380          -

  รวม                                  40.028         34.095

  หัก : ค่าเสื่อมราคาสะสม                  20.668         17.309

  สินทรัพย์ไม่มีตัวตน สุทธิ                    19.360         16.786
  ------------------------------------ -------------- ----------------------

4.2 สินทรัพย์ถาวรที่สำคัญของบริษัท ได้แก่

1. ที่ดิน จำนวน 2.77 ไร่ ในเขตยานนาวา เป็นที่ตั้งของอาคารต่างๆ คือ

อาคารที่ 1 เป็นที่ตั้งสำนักงาน และผลิตผลิตภัณฑ์ลูกอม

อาคารที่ 2 เป็นอาคารโรงงานใช้ทำการผลิตเครื่องสำอาง และเครื่องบำรุงสุขอนามัย

อาคารที่ 3 ใช้เป็นคลังสินค้า ที่ดินและอาคารดังกล่าวบริษัทเป็นเจ้าของโดยปราศจาก

  ภาระผูกพัน

2. ที่ดิน จำนวน 0.36 ไร่ ที่ถนนสีลม
ตัวอาคารเป็นตึกรูปทรงไทยที่มีไม้สักแกะสลักอย่างสวยงามตามลวดลายของศิลปไทย
เดิมเป็นที่ตั้งของแผนกดีซายน์-ไทย

3. ที่ดิน จำนวนประมาณ 158 ไร่ ที่อำเภอปาย จังหวัดแม่ฮ่องสอน คือ
ที่ดินที่ยังไม่ได้ใช้ในการดำเนินงาน บันทึกในงบการเงินภายใต้หัวข้ออสังหาริมทรัพย์เพื่อการลงทุน

4. เครื่องจักรและอุปกรณ์ในการผลิตที่สำคัญของบริษัท ได้แก่ เครื่องผสม หม้อต้ม เครื่องทำลูกอม
เครื่องสายพาน เครื่องควบคุมความชื้น เครื่องควบคุมอุณหภูมิ เครื่องอบ

4.3 เงินลงทุนในบริษัทย่อย ณ วันที่ 31 ธันวาคม 2556

  ------------ ---------------------- ------------- --------- ------------- ------------- ------------------- -------
  บริษัทย่อย      ประเภท และ ลักษณะธุรกิจ   ทุนที่ชำระแล้ว    % การถือหุ้น ต้นทุนเงินลงทุน   สินทรัพย์รวม     ร้อยละของสินทรัพย์      
                                      (บาท)                   (บาท)         (บาท)         ที่รวมอยู่ในสินทรัพย์รวม   

                                                                                          2556                2555

  บริษัท         ผลิตและจำหน่าย           120,000,000   100%      250,593,000   480,090,153   50.09               48.83
  ฟาร์มาแคร์     พลาสเตอร์ปิดแผลชนิดต่างๆ                                                                           
  จำกัด                                                                                                        
  ------------ ---------------------- ------------- --------- ------------- ------------- ------------------- -------

4.4 มูลค่าสินทรัพย์สุทธิ

(หน่วย : ล้านบาท)

  ------------------------- ------------- ----------- ---------------------- -----------
                            งบการเงินรวม               งบการเงินเฉพาะของบริษัท   

                            2556          2555        2556                   2555

  สินทรัพย์รวม                 958.476       934.469     781.679                755.786

  หนี้สินรวม                   135.823       152.620     127.727                117.952

  ส่วนของผู้ถือหุ้น               822.653       781.849     653.952                637.834

  มูลค่าตามบัญชี ต่อหุ้น (บาท)     60.94         57.91       48.44                  47.25
  ------------------------- ------------- ----------- ---------------------- -----------

4.5 นโยบายการลงทุนในบริษัทย่อย

บริษัท แจ๊กเจียอุตสาหกรรม (ไทย) จำกัด (มหาชน) ลงทุนในบริษัท ฟาร์มาแคร์ จำกัด
ซึ่งเป็นบริษัทย่อย 250,598,000 บาท คิดเป็น 32.06% ของสินทรัพย์รวมของบริษัท
กรรมการของบริษัท แจ๊กเจียอุตสาหกรรม (ไทย) จำกัด (มหาชน) เป็นกรรมการของบริษัท
ฟาร์มาแคร์ จำกัด ดังนั้น บริษัท แจ๊กเจียอุตสาหกรรม (ไทย) จำกัด (มหาชน)
จึงมีส่วนร่วมในการกำหนดนโยบายที่สำคัญต่อการดำเนินธุรกิจของบริษัทย่อย

ข้อพิพาททางกฎหมาย ที่มีผลกระทบต่อสินทรัพย์ของบริษัทหรือบริษัทย่อย ที่มีจำนวนสูงกว่าร้อยละ 5
ของส่วนของผู้ถือหุ้น ณ วันสิ้นปีบัญชีล่าสุด หรือกระทบต่อการดำเนินธุรกิจของบริษัทอย่างมีนัยสำคัญ
หรือไม่ได้เกิดจากการประกอบธุรกิจโดยปกติของบริษัท

ไม่มี

บริษัท แจ๊กเจียอุตสาหกรรม (ไทย) จำกัด (มหาชน) ประกอบธุรกิจหลักประเภท ผลิต
จำหน่ายและส่งออก เครื่องสำอาง ลูกอม ยาแผนปัจจุบัน และเครื่องมือแพทย์

โดยมีสำนักงานแห่งใหญ่ตั้งอยู่ เลขที่ 144/1-2 ถนนศรีบำเพ็ญ แขวงช่องนนทรี เขตยานนาวา
กรุงเทพฯ โทรศัพท์ 0 2249 0231 โทรสาร 0 2249 5408

บริษัทมีสาขาตั้งอยู่ เลขที่ 297/7-8 ถนนสี่พระยา แขวงสี่พระยา เขตบางรัก กรุงเทพฯ

  โทรศัพท์ 0 2236 0036 โทรสาร 0 2236 1379

• นายทะเบียนหลักทรัพย์ คือ บริษัทศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ

โทรศัพท์ 0 2229 2800 โทรสาร 0 2359 1259

• ผู้สอบบัญชี คือ นางสาวสุลลิต อาดสว่าง ทะเบียนเลขที่ 7517

นายธนะวุฒิ พิบูลย์สวัสดิ์ ทะเบียนเลขที่ 6699

นางวันนิสา งามบัวทอง ทะเบียนเลขที่ 6838

สังกัด บริษัท สอบบัญชีธรรมนิติ จำกัด เลขที่ 267/1 ถนนประชาราษฎร์ สาย 1 แขวงบางซื่อ

เขตบางซื่อ กรุงเทพฯ โทรศัพท์ 0 2587 8080 โทรสาร 0 2586 0301